જીલ્લામાં ખેડુતો દ્વારા ટામેટાની વાડીઓ કરી ટામેટાનો પાક મોટા પ્રમાણમાં કરવામાં આવ્યો હતો. ખેતરોમાં રાત દિવસ કાળી મજુરી કરી તેમજ બીયારણ અને ખાતરનો ભારે ખર્ચ કર્યા બાદ ટામેટાનો પાક તૈયાર થતાં જ ખેડુતોને ખૂબ સારો ભાવ મળવાની આશા હતી. પરંતુ ટામેટા ની સીઝન શરૂ થતાં જ ટામેટાનાં ભાવ તળીયે ગયાં છે, જેના કારણે ખેડુતોને દસ થી પંદર રૂપિયા પ્રતીકિલોની પડતરમાં પડતાં ટામેટાનો બજારભાવ પ્રતીકિલો પાંચ થી સાત રૂપિયા થઇ ગયો છે. જેના પગલે ખેડુતોને તેઓની મહેનત અને કરેલા ખર્ચનું પણ વળતર મળતું નથી. તેઓને મોટું આર્થિક નુકશાન ભોગવવા નો વારો ખેડૂતો ને આવ્યો છે,